IULIU MANIU ȘI COMUNISMUL 


Personalitatea politică predominantă a opoziţiei, în jurul căreia 
s-au raliat toate elementele ostile orientării politice externe a României 
spre Germania, a fost luliu Maniu. Un prestigiu personal independent 
de partidul al cărui șef era, o autoritate politică sporită prin chiar lovitu- 
rile piezișe care s-au încercat să i se dea, luliu Maniu a fost unul dintre 
puţinii oameni politici a cărui valoare se proiecta cu o nediscutată cer- 
titudine în conștiința ţării. În politică, valorile, în sens de judecată ime- 
diată a conștiinței opiniei publice, sunt pur subiective și, adesea, este 
poate una din cele mai crâncene ironii ale existenței politice, toate 
aceste valorificări pur subiective primesc o radicală infirmare în jude- 
cata obiectivă a istoriei. Aprecierile politice sunt determinate de com- 
plexul afectiv al opiniei publice, la un moment dat, independent de 
rezultate, care nu pot fi cunoscute decât mult mai târziu. 

luliu Maniu a știut să se situeze totdeauna exact în linia afec- 
tivă a sentimentului public. Ajutat de calităţile lui personale: de sobrie- 
tate, de o admirabilă stăpânire de sine, de lipsa lui organică de expan- 
sivitate — contrast izbitor cu caracterul exploziv al românilor — păstrând 
o calmă egalitate de atitudine în toate împrejurările, a izbutit să creeze 
o impresionantă figură a politicii românești. Într-o atmosferă pasională, 
în precipitările impulsive, în mijlocul exteriorizărilor violente, în instabi- 
litatea relaţiilor care dădeau vieții noastre politice aspectul unui cadril, 
luliu Maniu păstra un simț de măsură, o reținere, ferindu-se să ros- 
tească un cuvânt prea tare, pe care să fie obligat mai târziu, datorită 
schimbării situaţiei, să-l retracteze. Cu aceste admirabile însușiri de 
temperament el putea să aplice tactica lui favorită: ostenirea adversa- 
rului prin nesfârșite negocieri, care nu erau de fapt decât ocolul ame- 
titor în jurul aceluiași punct, prin repetarea exasperantă a aceleiași for- 
mule. O răbdare ostenitoare pentru adversar, o persistenta în atitudi- 
nea iniţială, putând să exaspereze pe cel mai înzestrat partener, o ne- 
clintire într-o atitudine capabilă să transforme timpul în factor activ, au 
înlesnit lui luliu Maniu proiecția de prestigiu în opinia publică. Atâtea 
popularitati s-au măcinat, prestigiul lui luliu Maniu a rămas intact. 

Era cel mai puternic temperament de opozant, nu datorita 
unor însușiri de elocventa (ca orator era monoton, spălăcit), nici acelei 
dogorâtoare convingeri care incendiază nemulțumirile maselor, forța 
spiritului opozant la luliu Maniu consta în nevariabilitatea atitudinii ini- 
tiale, în constanta caracterului, definind un punct imobil în neastampa- 
rul pasional, în tălăzuirea temperamentelor care ilustrau viata noastră 
politică. Dar acest caracter așa de precis conturat cerea un cadru nor- 
mal spre a-și produce toată eficiența; situat în cadrul de violenţă revo- 
lutionara care face tabula rasa din toate considerentele morale, din 
orice noţiune de justiție, temperamentui politic al lui luliu Maniu deve- 
nea inoperant. Era, deci, fatal ca luliu Maniu să nu poată face fata 
unui adversar de cinică negatie a ideii de legalitate, de perfidie savant 
acoperită, de retorica unei justitii sociale si de impetuozitate asasina; 
tactica perfect adecvată unei vieți politice respectuoasa a unui mini- 
mum de corectitudine în raporturi, devenea un lat în care așteptarea 
nu făcea decât să-l strângă până la sugrumare. 

În epoci revoluţionare, adversarul nu-ţi dă răgaz, atacă, urmă- 
rește să-și menţină iniţiativa, să te zăpăcească prin mobilitatea lui, 
prin multiplicarea loviturilor date din poziţii instabile. Om politic de for- 
matie a unei democraţii parlamentare, luliu Maniu era o victimă pre- 
destinată a condiţiilor politice de luptă pe care le postulează bolse- 
vismul, 

Era în aprilie 1919, luliu Maniu președinte al Consiliului Diri- 
gent, cu sediul la Sibiu, când Bella Kuhn a început ofensiva. Printr-o 
stranie coincidență - astăzi asemenea coincidente sunt lămurite, 
cunoscându-se regizoratul comunist - izbucnește o grevă generală la 
căile ferate din Transilvania, greva care imobiliza unităţile armatei, 
înlesnind înaintarea trupelor lui Bella Kuhn. Generalul Moșoiu era co- 
mandantul armatei de operații și, îngrijorat de situaţie, a cerut autori- 
tatii politice, în speță președintelui Consiliului Dirigent, (autoritatea 
guvernului de la București nu depășea Carpaţii) să determine inceta- 
rea imediată a grevei spre a putea executa transportul trupelor de 
întărire, destinate liniei de demarcaţie. luliu Maniu, calm, surâzätor, a 
liniștit pe aprigul general, asigurandu-| că totul va intra în ordine. După 
24 de ore, greva continua, iar informaţiile care veneau de pe front nu 
îngăduiau nici o întârziere în trimiterea întăririlor, nici în executarea 
mișcărilor prevăzute în planul de operații, fiecare oră de întârziere juca 

în favoarea atacatorilor. Generalul Moșoiu s-a prezentat din nou la 
președintele Consiliului Dirigent, care se găsea într-o lungă dezbatere 
cu plenul Consiliului, examinând problema grevei de la căile ferate. 
Era a doua ședință si de trei ore luliu Maniu se trudea să convingă pe 
Flueraș și pe Jumanca, cei doi reprezentanţi ai Partidului Socialist pe 
care îi introdusese ca membri în Consiliul Dirigent, de necesitatea 
încetării grevei. Argumentele președintelui se izbeau de îndărătnicia 
celor doi reprezentanți socialiști care susțineau legitimitatea grevei, 
dar puterea de răbdătoare argumentare a lui Maniu nu se epuiza și 
controversa se prelungea, fără ca nimic să îndreptățească o speranță 
că s-ar putea ajunge la o imediată concluzie. Pentru a înțelege carac- 
terul adevărat al grevei — tipic politică — este bine să amintim că în 
1919, mai bine de 80% din personalul căilor ferate ardelene era com- 
pus din unguri, iar sindicatele muncitorești ascultau consemnul dat de 
Budapesta, unde se instalase “dictatura proletariatului”, deci posibilita- 
tea de a convinge prin abundența argumentelor pe muncitori să ince- 
teze greva era inexistentă. Fără îndoială, Flueraș și Jumanca erau de 
bună credință, dar nu mai puţin erau două figuri obscure în mișcarea 
muncitorească din cadrul Austro-Ungariei, fiind complet lipsiți de auto- 
ritate, de aceea căutau să și-o câștige, devenind executorii consem- 
nului sindicatelor muncitorești, susținând fără nici un discernământ 
greva căilor ferate, fără să-și dea seama că erau doar instrumente ale 
Budapestei roșii. 

După o oră de așteptare, în care timp a ascultat depănarea de 
argumente pro și contra, generalul Moșoiu și-a dat seama că discuțiile 
puteau să continue la nesfârșit, fără să se poată întrezări cea mai 
slabă posibilitate de a ajunge la o concluzie menită să pună capăt 
grevei. Atunci a tăiat-o scurt, anunțând pe luliu Maniu că dacă în două 
ore treburile nu pornesc, Flueras și Jumanca vor fi arestaţi și deferiti 
Curţii Marţiale, care îi va judeca și condamna imediat, iar executarea 
lor nu va întârzia. Președintele Consiliului Dirigent a căutat să convin- 
ga pe general că nu poate permite asemenea amenințări adresate 
unor membri ai Consiliului si îl ruga să aibă pacientä. Generalul 
Moșoiu a replicat că el are pacienta, dar Bella Kuhn nu este dispus să 
aștepte până ce președintele va izbuti să convingă sindicatele să 
înceteze greva și va ocupa Clujul, Blajul, îndreptându-se în marș forțat 
spre Sibiu. Incurajati de atitudinea președintelui, Flueras și Jumanca 

au prins curaj și au început să-l mustre cu severitate pe general, pro- 
punând Consiliului să ceară la București luarea imediată a comenzii 
lui Traian Moșoiu. 

A urmat o scenă memorabilă. Generalul și-a ieșit din fire și 
îndreptându-se spre cei doi susținători ai grevei a început să răcneas- 
că: “Nu două ore vă acord, ci imediat să puneţi capăt grevei, si dacă 
nu plecaţi la centrala Sindicatelor, vă împușc fără judecată!” Generalul 
era înalt, corpolent părea cioplit în piatră; Flueraș înalt, subțire, 
Jumanca mititel, părea o ulcică, iar capul lui Moșoiu furios era ca al 
balaurului pe care îl aveau Dacii pe steaguri. Zadarnic a căutat luliu 
Maniu să potolească lucrurile, generalul cerea imperios imediata ter- 
minare a grevei sau îi va pune el capăt. În același timp a dat ordin 
aghiotantului, căpitanul Nae Popescu, să pună sub supraveghere mili- 
tară pe toți șefii sindicatelor muncitorești. Ca prin farmec, Flueras și 
Jumanca au dispărut. După o oră, greva luase sfârșit și trupele erau 
îndreptate spre linia de demarcaţie. Generalul Moșoiu avusese drep- 
tate. Peste două săptămâni trupele românești intrau în Oradea Mare 
și linia de demarcaţie nu mai exista. 

Toate calitățile necontestate, admirabila lui tactică de a-și 
osteni adversarul, tot spiritul legalist, profund democrat al lui Maniu, 
deveneau, datorită împrejurărilor, inoperante. Situaţia militară și poli- 
tica nu acordă nici un răgaz si orice întârziere juca în favoarea adver- 
sarului, în speță Bella Kuhn, care dispunea de o puternică armată, 
superior înzestrată ca armament, fata de mijloacele de care dispunea 
armata noastră. Politic, în acel moment — aprilie 1919 — erau în joc 
întreaga Europă Centrală și Balcanii, amenințați de cotropirea bolșe- 
vică, dacă Bella Kuhn, pion al Rusiei sovietice, ar fi izbutit să măture 
armata română. 

luliu Maniu nu a cunoscut natura intimă a bolsevismului, era, 
ca democrat, credincios spiritului de legalitate, sortit să iasă înfrânt. Si 
nu vom putea înțelege ușurința cu care comuniștii — evident spirijiniti 
de forțele rusesti — au reușit să obțină o victorie totală, dacă nu ne 
vom da seama de lipsurile democrației burgheze. 

luliu Maniu nu era un spirit iscoditor, nesatios să se tina în 
curent cu mișcarea ideilor, să adâncească problemele pe care le pu- 
nea criza statului modern. Avea o înțelegere electorală a problemelor 
statului. O corectă consultare a corpului electoral, asigura o condu- 

cere politică valabilă. Am putea spune că luliu Maniu avea concepția 
clasică a suveranităţii nationale, așa cum a expus-o Esmein, pentru a 
cita pe cel mai tipic reprezentant al constitutionalismului clasic; “Ori- 
care ar fi izvorul legal al suveranității la un popor, în orice mâini ar fi 
pusă, ea nu subsistă și nu se exercită în fapt decât dacă este ascul- 
tată de către toți cetăţenii. Dar această ascultare nu poate să fie obti- 
nută decât în două feluri: sau prin intrebuintarea forței sau prin adeziu- 
nea opiniei publice”, și firește numai pe această adeziune se poate 
întemeia în chip durabil și legitim suveranitatea legală. Deci, la baza 
suveranității nationale și — continuând să citez din Esmein — “pretutin- 
deni opinia publică există de fapt și nici un guvern nu ar putea să exis- 
te fără ea”. Esmein conchide: "a recunoaște, a organiza și respecta 
suveranitatea naţională înseamnă să se dea opiniei publice forța 
superioară, o expresie precisă, o valoare juridică, o autoritate legală.” 
(Pag. 317-318 din Eléments de Droit constitutionnel francais et 
compare” ). 

Că opinia publică este lipsită de chibzuinţă si de competenţă, 
că adesea traduce pasiunile mulțimilor, că opinia publică este instabilă 
și lipsită de unitate și coerență, nu mai putin luliu Maniu o socotea — si 
pe bună dreptate — ca forță primordială și necesară oricărui regim 
democrat. Cred că am rezumat exact concepția politică a lui luliu 
Maniu, dar tocmai această clasică interpretare a suveranităţii natio- 
nale constituia pentru Maniu, în înfruntarea cu comuniștii, o fatală infe- 
rioritate, exact poziția inferioară în care s-au găsit față de comuniști, în 
toate țările, partidele democratice. 

Dacă înainte de cucerirea puterii de către bolșevici (octombrie 
1917) marxismul putea să fie ignorat fară riscuri, după instaurarea 
regimului marxist în Rusia și consolidarea lui prin lichidarea ultimelor 
forte contra-revolutionare - înfrângerea lui Wranghel - toată atenţia 
democratilor trebuia concentrată asupra fenomenului bolșevic. Teoria 
luptei de clasă era pusă în practică, formula lui Karl Marx: “Lupta de 
clasă duce în chip necesar la dictatura proletariatului”, trebuia să se 
pună obsedant meditatiei tuturor oamenilor politici, care refuzau să 
accepte viziunea istorică a marxismului. 

Partidele socialiste, acceptând tactica parlamentară, respin- 


* “Elemente de Drept constitutional francez și comparat” 


19 


gand actiunea revolutionara, mentinandu-se in cadrul legal al demo- 
cratiei, au dat un aspect amăgitor al marxismului, căruia îi potoleau 
dinamismul revoluţionar pus brutal în acţiune de bolșevici. 

De două mii de ani evreii își urau de fiecare an nou, “La anul 
la lerusalim!”, dar în afară de rarii habotnici care se duceau să moară 
în tara lui David, evocarea Ierusalimului nu depășea o foarte vagă 
nostalgie. Sioniștii au degajat tot dinamismul politic conținut în urarea 
repetată: “La anul la lerusalim!”. Bolșevicii au degajat tot conținutul 
revoluţionar al marxismului. 

Într-o scrisoare din 1890 a lui Frederich Engels, nedespärtitul 
tovarăș al lui Karl Marx, găsim această clară precizare: “De ce luptăm 
noi pentru dictatura politică a proletariatului, dacă puterea politică este 
economic neputincioasă?” “Violenţa (adică puterea statului) este de 
asemenea și ea o putere economică." 

Democratii burghezi au crezut că bolșevismul este un feno- 
men specific rusesc și că regimul democraţiei parlamentare asigură o 
normală funcţionare a suveranităţii naţionale, excluzând orice lovitură 
de forță menită să instaureze “dictatura proletariatului”. Așa se explică 
eroarea cu grave consecințe, a constituirii Frontului popular, în 1936, 
cuprinzându-i și pe comuniști, așa se explică lipsa unei poziții defen- 
sive fata de comunism la toate partidele democrate, deși se verificase 
puterea minorităţilor organizate, fie de extrema stângă, fie de extrema 
dreaptă de a executa o lovitură de stat, menită să înlesnească o 
vacanță prelungită a legalităţii. 

Niciodată luliu Maniu nu și-a dat osteneala, nu a avut o cât de 
vagă curiozitate să studieze mecanismul acestei doctrine revolutiona- 
re a marxismului, pus în acţiune de Lenin. Pentru puţinii români fami- 
liarizati cu ideologia bolșevică, leninismul, neavând pentru ei secrete, 
când în mai 1944, luliu Maniu a acceptat — este adevărat după o oare- 
care ezitare și numai la insistenta cerere a lui Titel Petrescu — pe co- 
munisti, în blocul democrat, desfășurarea ulterioară a situaţiei politice, 
odată armistițiul încheiat, nu putea să constituie un mister. Ar fi fost 
suficient ca Maniu să fi citit numai Statul și revoluţia lui Lenin, opera 
cardinală a bolsevismului, pentru ca să înțeleagă că orice întovărășire, 
fie cât de vremelnică, impusă doar de necesităţile tactice de moment, 
cu comuniștii, va fi fatală pentru democraţia preconizată de luliu Ma- 
niu. Câteva citate din această lucrare a lui Lenin, sunt suficiente pen- 

tru a demonstra temeinicia afirmației noastre: “Violenţa este moasa 
oricărei bătrâne societăţi, purtând sarcina unei noi societăți, violența 
este instrumentul care sfarämä formele politice închegate si care își 
supraviețuiesc. Dar proletariatul are nevoie de puterea statului cucerit 
prin violență, statul ca organizare de constrângere, pentru a strivi 
rezistența exploatatorilor și într-o egală măsură pentru a călăuzi enor- 
ma masă a populației: țărănimea, mica burghezie, semi-proletariatul 
către intrarea in economia socialistă.” Si mai departe: “...organizarea 
avangardei exploatatilor (adică a partidului comunist) într-o clasă do- 
minantă, cu scopul de a reprima pe exploatatori.” 

Deci, lichidarea burgheziei, suprimarea ei prin toate mijloa- 
cele; Lenin fiind convins că nu se poate realiza comunismul decât 
dacă rezistența burgheziei, nu numai ca clasă posedantă ci și ca men- 
talitate, nu va fi complet nimicită. “Suntem obligaţi să-i oprimăm, pen- 
tru a libera omenirea de sclavia salariatului”, și este clar că acolo unde 
este opresiune și violență, nu este nici libertate și nici democrație. 
Lectura acestei lucrări nu i-ar fi îngăduit lui luliu Maniu nici o iluzie în 
ceea ce privește obiectivele, ca și tactica comuniștilor. Stalin a subli- 
niat valoarea de dogmă a doctrinei lui Lenin: “Leninismul este teoria si 
tactica revoluţiei proletare în general, teoria și tactica dictaturii proleta- 
riatului în particular.” (Bazele leninismului). 

ignorând complet marxismul ca ideologie revoluţionară, necu- 
noscând literalmente nimic din scrierile lui Lenin și Stalin, convins că 
partidul comunist în România este electoralmente inexistent, iar toată 
propaganda pe care ar desfășura-o acesta nu ar avea decât rezultate 
neînsemnate, luliu Maniu aprecia sub unghiul strict electoral cadrul 
legal, doar ca un simplu expedient provizoriu, pentru a dezlantui forța 
intimidantă a violenţei. Pentru luliu Maniu comunismul se reducea la 
Lucrețiu Pătrășcanu și la Petre Constantinescu-lași, oameni cu care 
se putea negocia, neavând în spatele lor decât o mie de partizani. 
Intr-un moment crucial, luliu Maniu aducea viziunea electorală a unei 
democraţii parlamentare din epoci normale. “Un medic care ar nega 
existența microbilor nu ar diminua prin acest fapt efectul lor distrugător 
asupra corpului omenesc. In politică, aceste atitudini pe care medicina 
le-a părăsit sunt încă în vogă. Se crede întotdeauna cu tărie că ne- 
gându-se rolul social al violenţei se învinge violența”, spunea James 
Burnham. 

Deci, in fata problemelor pe care le ridica bolsevismul in aju- 
nul armistițiului — este corect să subliniem că luliu Maniu era convins 
că se va putea încheia un armistițiu și nici un moment nu a preconizat 
capitularea fără condiţii la care lucra Gr. Niculescu-Buzesti, C. Viso- 
ianu si Al. Creteanu — el se gasea intr-o totala ignorare a fortelor ideo- 
logice cu care avea sa se infrunte. Fara indoiala că luliu Maniu își 
sprijinea acţiunea pe o integrală încredere în cele două mari demo- 
cratii, americană și britanică; din nefericire, era complet lipsit de infor- 
matii exacte și de ceea ce dispunea era de o valoare discutabilă. 
Mijloacele de informaţie erau, în primul rând, cele obținute prin ascul- 
tarea postului B.B.C. Doctorul Solomon își luase sarcina de a redacta 
zilnic un buletin, în care erau cuprinse emisiunile postului englez, 
buletin pe care luliu Maniu îl citea cu religiozitate, comentându-l cu 
anturajul său. Al doilea mijloc de informaţie era Gr. Niculescu-Buzești, 
care îi transmitea informaţiile pe care oficial le dădea Mihai Antones- 
cu. Odată cu trimiterea lui Al. Creteanu la Ankara, desemnare făcută 
de luliu Maniu, se poate spune că dispunea de un reprezentant al 
blocului democrat într-un punct de intensă activitate diplomatică. Dacă 
după septembrie 1943 — data la care Al. Creteanu a luat postul in 
primire — informaţiile primite de luliu Maniu n-au fost suficiente sau 
erau false, vina o poartă Al. Creteanu. 

Seful blocului democrat ar fi dispus de un informator deosebit 
de calificat, dacă ar fi acceptat pe V.V. Tilea, care se găsea la Lon- 
dra. Dintre toți românii aflaţi peste hotare după iunie 1941, V. V. Tilea 
era singurul care izbutise să-și facă relații excepționale în cercurile 
politice engleze, atât conservatoare cât și laburiste. Suntem obligați să 
spunem că V. V. Tilea și-a oferit serviciile, punându-se la dispoziția lui 
luliu Maniu, dar a fost refuzat. Ce motiva refuzul lui Maniu? Despăr- 
tirea lui Al. Vaida, ruperea unei prietenii de 40 de ani, despărțire la 
care, în credinţa lui Maniu, rolul lui V. V. Tilea a fost decisiv. Dacă era 
întemeiată sau nu această convingere pe care o avea luliu Maniu, 
este cu totul secundar, problemele românești trebuiau să înlăture toa- 
te sentimentele de partid, justificate sau nu. Ca șef al Partidului Natio- 
nal-Täränesc, luliu Maniu putea să fie perfect indreptatit sa refuze o 
colaborare spontan oferită; ca șef al acțiunii opoziției democrate, 
acţiune al cărei obiectiv era armistițiul, nu avea dreptul să se lipsească 
de o așa de prețioasă contribuție. În locul lui V.V. Tilea, s-a mulţumit 


22 


să aibă ca reprezentant la Londra pe Pavel P. Pavel. Cine era acest 
ilustru necunoscut? Prin 1931, dacă nu mă insel, a fost trimis la Lon- 
dra ca atașat de presă un tânăr ardelean care lucrase la Patria, 
oficiosul Partidului National-Taranesc la Cluj. Lipsit de relaţii, cu cea 
mai mare bunăvoință, Pavel P. Pavel nu putea să corespundă misiunii 
care i se incredintase de către Maniu. În timpul războiului, era și Pavel 
P. Pavel printre românii care făceau propagandă defetistă la postul de 
radio B.B.C. După 1944, Pavel P. Pavel a alunecat spre extrema 
stângă, părăsind pe Maniu și trecând alături de Groza. În 1946 era la 
Paris, în serviciul guvernului comunist. 

Dintr-o intransigenta de partid, luliu Maniu a respins o colabo- 
rare de care avea nevoie, lipsindu-se voluntar de un informator așa de 
prețios. | 

Färà informatii, necunoasterea problemelor internationale de- 
venea si mai gravä, ingreunandu-i o singura orientare. Toate necon- 
testatele lui calități de judecată, de patriotism, de superioară conștiință 
a răspunderii politice pe care moralmente le deţinea, se anulau prin 
această totală lipsă de cunoaștere a naturii bolșevismului, a doctrinei 
marxismului și a adevăratelor probleme internaţionale. 

| “O societate poate să fie mare și prosperă, cu toate erorile, 
chiar grave, în ordinea științelor fizice: s-a crezut multă vreme, de 
exemplu, că soarele se învârtește în jurul pământului și aceasta n-a 
împiedicat omenirea să aibă anale glorioase. Dimpotrivă, dacă o eroa- 
re rătăcește o tara în ordinea morală sau politică s-a sfârșit cu ea!”, 
observa pe bună dreptate Ch. Beudant în Le Droit individuel et l'Etat”, 
Din nefericire, clasa politică românească a dovedit o așa de mare, de 
integrală ignoranță în toate problemele pe care le-a ridicat criza mon- 
dială, încât erorile s-au succedat fără întrerupere, făcând inevitabilă 
catastrofa. 

| luliu Maniu a pästrat in momentele cele mai critice un opti- 
mism, care se alimenta dintr-o gresita apreciere a scopurilor de razboi 
a democratiilor anglo-saxone, pe care le credea asa de hotärâte în 
apărarea principiilor cuprinse în Charta Atlanticului, încât vor constran- 
ge și Rusia sovietică să evolueze. În interpretarea lui luliu Maniu, 
Charta Atlanticului era o reeditare a celor 14 puncte ale președintelui 
Wilson, interpretare care formal era impecabilă și toată propaganda 


* “Dreptul individual și statul”. 

desfăşurată de postul B.B.C. venea să întărească pe Maniu în aceas- 
tă convingere. Nici după Teheran nu concepea măcar că anglo-ameri- 
canii au consimţit la delimitarea unor zone de influenţă, reprezentând 
două concepţii fundamental deosebite în ceea ce privește drepturile 
popoarelor și valoarea libertăţii, două lumi antagoniste. 

De Crăciun 1943, am fost la Lisabona, unde am avut o lungă 
întrevedere cu colonelul Kovalewski, fost atașat militar la București și 
cu contele Schombeck, fost ministru al Poloniei la București și ulterior 
subsecretar de stat la Externe. Colonelul Kovalewski aștepta cu îngri- 
jorare rezultatele Conferinţei de la Teheran. Era convins că Polonia va 
suferi o serioasă amputare în favoarea Rusiei sovietice, dar spera că 
cel putin se va salva o frontieră comună cu România. M-a rugat să-i 
atrag atenția lui Mihai Antonescu asupra greșelii cu incalculabile con- 
secinte, care se savarsea de către curierii ministerului nostru de Exter- 
ne, neserioși, flecari, toți oferindu-se cu o seriozitate bufonă să nego- 
cieze armistițiul României. Acești curieri erau toți selectaţi de Gr. Nicu- 
lescu-Buzesti și trimiși cu instrucţiuni de a creea o atmosferă de 
panică, de a da impresia că România este coaptă pentru O capitulare. 

Colonelul Kovalewski recomanda să se trimită în locul lui 
Cădere, complet compromis prin afacerile murdare pe care le făcuse, 
un nou ministru și, dacă se putea, un militar. Eu am pronunţat numele 
generalului Potopeanu. A fost socotit cel mai potrivit, dacă mareșalul 
Antonescu ar fi consimțit. Colonelul Kovalewski a ținut să sublinieze 
că situaţia noastră va fi în funcţie de cum vom sti să folosim cartea 
așa de valoroasă pe care o avem în mana; valoarea necontestată a 
armatei noastre, unită cu poziția noastră geografică. O schimbare a 
atitudinii noastre ar putea să prăbușească întreg frontul Balcanilor și 
să deschidă poarta spre câmpia Ungariei, precipitând sfârşitul războ- 
iului. De aceasta își dădeau perfect seama Aliaţii. Remarca absența 
unui om politic de autoritate peste hotare, întrebându-mă de ce guver- 
nul Antonescu nu facilitează ieșirea din tara a lui Maniu. L-am rugat 
să-mi dea voie să rezum în scris convorbirea, cu obligația să o co- 

munic ministrului de Externe. La întoarcere, i-am făcut lui M. Antones- 
cu o largă expunere și i-am dat nota. În ceea ce privea schimbarea lui 
Cădere, el s-a declarat de acord, dar obiecta că se va izbi de opune- 
rea mareșalului. în audiența pe care am avut-o la mareșal, căruia i-am 
redat convorbirea avută la Lisabona, am verificat că Mihai Antonescu 

mintea. Mareșalul avea o opinie detestabilă despre Cădere si a găsit 
potrivit să fie trimis Potopeanu. În ceea ce privea ieșirea din țară a lui 
Maniu, amandoi au fost de acord. Maresalul mi-a spus: “Nu am drep- 
tul sa mă opun la tot ce se încearcă spre binele țării, deși nu cred că 
după acordul de la Teheran ar putea Maniu să modifice ceva. Se va 
convinge însă, plecând în străinătate, că numai o rezistență militară va 
impune, obligând pe Aliați să-și revizuiască cele decise.” Am fost 
însărcinat de mareșalul Antonescu să vorbesc cu luliu Maniu, pentru a 
vedea dacă principial accepta. Am luat masa cu el la Mihai Popovici 
I-am rezumat impresiile mele, conversațiile mele de la Lisabona. iuliu 
Maniu m-a ascultat cu atenţie, rugându-mă să vorbesc mai tare, deoa- 
rece Mihai Popovici auzea foarte greu. La sfârșit, Mihai Popovici a 
conchis: “Să plece președintele, este unica solutie!”. luliu Maniu a 
zâmbit: “Cum crezi că guvernul îmi va înlesni plecarea?” Atunci i-am 
redat conversațiile avute cu mareșalul cât și cu Mihai Antonescu 
evidențiind faptul că amândoi erau de acord. luliu Maniu sceptic mi-a 
replicat cu ironie: “Imi vor pune la dispoziție un avion care în loc să 
mă ducă la Ankara, mă va depune la Berlin.” 

| Mi s-a părut bănuiala o ofensă gratuită, datorită relațiilor care 
existau între mareșal și Maniu, și l-am întrebat dacă nu cunoaște nici 
un pilot român care să-i fie așa de devotat, încât să înlăture și umbra 
unei bănuieli. La răspunsul lui afirmativ a ridicat o nouă obiectie: nu i 
se va accepta condiția de a-și alege pilotul. Prevăzusem aceste 
obiecții și le examinasem cu Mihai Antonescu, care lăsa la latitudinea 
lui Maniu alegerea pilotului, precum și designarea colaboratorilor me- 
niti să-l însoțească. În același timp îi anunţa prin mine că la Ankara va 
găsi ordinul dat lui Al. Creteanu să-i pună la dispoziție toate fondurile 
necesare. luliu Maniu a rămas pe gânduri. Mihai Popovici pleda cu 
căldură plecarea. După un răstimp de tăcere, luliu Maniu și-a spus 
hotărârea: rămânea în țară, fiind convins că deplasarea nu era nece- 
sară, și că mai necesară era prezența lui în tara. Era sigur ca infor- 
matiile care i se dădeau îi indreptatea siguranța încheierii unui armisti- 
tiu in conditii acceptabile. | 

_ Am convingerea că altfel ar fi evoluat negocierile României 

dacă luliu Maniu pleca și lua contact cu Churchill și președintele 
Roosevelt. Cu informaţiile culese de doctorul Solomon de la postul 
B.B.C., cu ceea ce îi furniza, ca material documentar, Gr. Niculescu- 

Buzești, cu totală ignorare a fenomenului bolșevic, cu necunoasterea 
istoriei Rusiei, era fatal să fie prins în mrejele unor iluzii, care au fost 
fatale ţării. Patriotismul lui luliu Maniu nu poate fi pus la îndoială, dar, 
ca un om legat la ochi, neputând să vadă prăpastia, s-a rostogolit în 
ea. Aceste lipsuri au contribuit la condiţiile lamentabile în care s-au 
început negocierile de la Cairo și au determinat tactica nefericită a 
opoziției democrate după capitulare. 

Vom căuta să conturăm si personalitatea celor doi asociați ai 
lui luliu Maniu: șeful partidului liberal, Dinu Brătianu și șeful partidului 
socialist, Titel Petrescu!. 


Palma de Mallorca, 10 aprilie 1951 

